ముఖానికి మసిపూసి.. దుర్భాషలు హిందూ జాగరణ వేదిక పనే: పోలీసులు బెంగళూరు, మార్చి 13(ఆంధ్రజ్యోతి): ప్రముఖ కన్నడ అభ్యుదయ రచయిత యోగేశ్ మాస్టర్కి అవమానం జరిగింది. కొందరు వ్యక్తులు ఆయన ముఖానికి మసిపూసి, దుర్భాషలాడారు. జిల్లా కేంద్రమైన దావణగెరె కన్నడ భవన్ లో ఆదివారం స్థానిక పత్రిక ప్రారంభోత్సవ కార్యక్రమం జరిగింది. దీనికి యోగేశ్ హాజరయ్యారు. ఇంతలో అక్కడే వేచి ఉన్న కొందరు హిందూ జాగరణ వేదిక సభ్యులు ఒక్కసారిగా ఆయన చుట్టూ చేరి ఆయన ముఖానికి నల్ల సిరా పులిమి, దుర్భాషలాడారు. హిందూ దేవుళ్లకు వ్యతిరేకంగా రచనలు ఎందుకు చేశావంటూ ప్రశ్నించారు. సుమారు 8 నుంచి తొమ్మిది మంది మాస్టర్పై దాడి చేసినట్టు పోలీసులు తెలిపారు. ఈ నేపథ్యంలో వేదిక సభ్యులైన శివప్రసాద్, చేతనలను అరెస్టు చేశారు. మరికొందరు అక్కడి నుంచి పారిపోతూ ‘జైశ్రీరామ్’ నినాదాలు చేసినట్టు యోగేశ్ తెలిపారు. దాడికి నిరసనగా పత్రిక అధిపతి గౌరీ లంకేశ్ సహా కార్యక్రమానికి వచ్చిన ఇతర రచయితలు ఆందోళన చేపట్టారు. యోగేశ్ పై దాడిని సీఎం సిద్దరామయ్య ఖండించారు. కాగా, యోగేశ్ రచించిన ‘డూండి’ నవలపై తీవ్ర విమర్శలు వెల్లువెత్తాయి.
mukhaniki masipusi.. durbhaashalu hindu jaagarana vedika pane: poliisulu bengaluru, marchi 13(aandhrajyoti): pramukha kannada abhyudaya rachayita yogesh masterki avamanam jarigindi. kondaru vyaktulu aayana mukhaniki masipusi, durbhaashalaadaaru. jilla kendramaina davanagere kannada bhavan loo aadivaaram sthaanika patrika praarambhotsava kaaryakramam jarigindi. deeniki yogesh haajarayyaaru. intalo akkade vechi unna kondaru hindu jaagarana vedika sabhyulu okkasariga aayana chuttu cheri aayana mukhaniki nalla sira pulimi, durbhaashalaadaaru. hindu devullaku vyatirekamgaa rachanalu enduku chesavantu prasninchaaru. sumaru 8 nunchi tommidi mandi masterpy daadi chesinattu poliisulu telipaaru. ee nepathyamlo vedika sabhyulaina sivaprasad, chetanalanu arestu chesaru. marikondaru akkadi nunchi paaripotuu ‘jaishreeram’ ninaadaalu chesinattu yogesh telipaaru. daadiki nirasanagaa patrika adhipati gauri lankesh sahaa kaaryakramaaniki vachina itara rachayitalu aandolana chepattaru. yogesh pai daadini cm siddaramayya khandinchaaru. kaga, yogesh rachinchina ‘doondi’ navalapai teevra vimarsalu velluvettaayi.